
	  Comisia pentru agricultură, silvicultură, industrie alimentară şi servicii  specifice
	
	                          Bucureşti, 23.09.2009
                         Nr.24/797


 RAPORT  
asupra Proiectului de Lege pentru modificarea lit.b) a art.29 din Legea pomiculturii nr.348/2003

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu proiectul de Lege pentru modificarea lit.b) a art.29 din Legea pomiculturii nr.348/2003, transmis cu adresa nr.PL.x 386 din 7 septembrie 2009 şi înregistrat cu nr.24/712/08.09.2009.
La întocmirea raportului, Comisia a avut în vedere avizul favorabil al Consiliului Legislativ şi punctul de vedere pozitiv al Guvernului.
Proiectul de lege are ca obiect de reglementare modificarea art.29 lit.b) din Legea pomiculturii nr.348/2003, republicată, în sensul sancţionării contravenţionale a nerespectării prevederilor art.20  privind obligativitatea consemnării în documentele fiscale şi/sau avizele de expediţie, emise de producător sau comerciant, a calităţii şi conformităţii cu standardele de comercializare, pentru fructele proaspete destinate consumului uman, precum şi a celor destinate prelucrării industriale. 
Proiectului de Lege pentru modificarea lit.b) a art.29 din Legea pomiculturii nr.348/2003 face parte din categoria legilor ordinare potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  Gică Duţă - secretar de stat în cadrul Ministerului Agriculturii, Pădurilor şi Dezvoltării Rurale.

La lucrările Comisiei  au fost prezenţi 27 de deputaţi, din totalul de 27  membri ai comisiei.

Raportul Comisiei  a fost adoptat în unanimitate, în şedinţa din  22 septembrie 2009.

Proiectul de lege a fost adoptat de Senat în şedinţa din 2 septembrie 2009.
Proiectul de lege potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări a proiectului de lege. 

AMENDAMENTE ADMISE
În urma dezbaterii, Comisia propune adoptarea proiectului de lege cu următoarele amendamente: 


	Nr. crt.
	Text iniţial
	Text Senat
	Text propus de Comisie

(autorul amendamentului)
	Motivarea amendamentelor

	1. 
	Titlul legii 

L E G E 

pentru modificarea lit.a) a  art.29 din Legea pomiculturii nr.348/2003

 
	Titlul legii 

L E G E

 pentru modificarea lit.b) a  art.29 din Legea pomiculturii nr.348/2003

 
	  Nemodificat 
	

	2. 
	Articol unic: – Litera a) a  articolului 29 din Legea pomiculturii nr.348/2003, republicată în Monitorul Oficial al României, Partea I, nr.300 din 17 aprilie 2008, se modifică după cum urmează:

 
„b) nerespectarea prevederilor art.20 privind obligativitatea consemnării în documentele fiscale şi/sau avizele de expediţie, emise de producător sau comerciant, a calităţii şi conformităţii cu standardele de comercializare, în cazul comercializării fructelor proaspete destinate consumului uman, precum şi a destinaţiei industriale, în cazul celor destinate prelucrării industriale.”


	Articol unic: – La articolul 29 din Legea pomiculturii nr.348/2003, republicată în Monitorul Oficial al României, Partea I, nr.300 din 17 aprilie 2008, litera b) se modifică şi va avea următorul cuprins:
 
„b) nerespectarea prevederilor art.23 privind obligativitatea consemnării în documentele fiscale şi/sau avizele de expediţie emise de producător sau comerciant, a calităţii şi conformităţii cu standardele de comercializare, în cazul comercializării fructelor proaspete destinate consumului uman, precum şi a destinaţiei industriale, în cazul celor destinate prelucrării industriale.”


	Articol unic: – Litera b) a  articolului 29 din Legea pomiculturii nr.348/2003, republicată în Monitorul Oficial al României, Partea I, nr.300 din 17 aprilie 2008, se modifică după cum urmează:
 
„b) nerespectarea prevederilor art.23 privind obligativitatea consemnării în documentele fiscale şi/sau avizele de expediţie emise de producător sau comerciant, a calităţii şi conformităţii cu standardele de comercializare, reglementate în legislaţia comunitară, în cazul comercializării fructelor proaspete destinate consumului uman, precum şi a destinaţiei industriale, în cazul celor destinate prelucrării industriale;”

Autori, deputaţi PNL: Mihai Banu, Gabriel Plăiaşu, Florin Ţurcanu, Ion Tabugan, Dan Motreanu, Pavel Horj 


	Pentru corectitudinea exprimării.
Pentru a respecta legislaţia Uniunii Europene. 



Comisia a propus aprobarea proiectului cu 27 voturi pentru,  0  voturi împotrivă şi 0 abţineri.

 
PREŞEDINTE,











SECRETAR,

 

Prof.univ.dr. Valeriu TABĂRĂ









Vasile MOCANU  



Consilier Anton Păştinaru  
Expert Gabriela Ciurea

